ananddey/assamese-wiki-corpus huggingface dataset:
কৱি শাস্ত্ৰী

কৱি শাস্ত্ৰী (জন্ম: ফেব্ৰুৱাৰী ১৯, ১৯৮৬) হৈছে এজন ভাৰতীয় ব্ৰিটিছ অভিনেতা। প্ৰবাসী ভাৰতীয় এই অভিনেতাজনে পূৰ্বতে কিছুসংখ্যক ছবি আৰু ধাৰাবাহিকত অভিনয় কৰিছিল যদিও তেওঁ য়শ ৰাজ ফিল্মছৰ ধাৰাবাহিক "ৰিস্তা ডট কম"-ত কৰা অভিনয়ৰ বাবেহে ভাৰতীয় দৰ্শকৰ মাজত পৰিচয় আৰু জনপ্ৰিয়তা লাভ কৰে।

চলচ্চিত্ৰপঞ্জী

নাম
বৰ্ষ
চৰিত্ৰ
ভাষা
টোকা
তথ্যসূত্ৰ
হলবী চিটি ২০০১ আচফ ইংৰাজী ধাৰাবাহিকখণ্ড: ৰাণএৱে #৩.১২
ইউগেটমি ২০০৩-২০০৫ এস ইংৰাজী ধাৰাবাহিক৪৭টা খণ্ড
ইট কুড বি ইউ ২০০৫ সিদ ইংৰাজী চলচ্চিত্ৰ
দা বিল ২০০৫ চাদিক কালিয়া ইংৰাজী ধাৰাবাহিকখণ্ড: 362 #২১.৯০
পপকৰ্ণ ২০০৭ কাৰ্ল ইংৰাজী চলচ্চিত্ৰ
ফেয়াৰী টেল্চ ২০০৮ সাজ ইংৰাজী টিভি মিনি চিৰিজখণ্ড: দা এম্প্ৰেচেচ নিউ ক্লোথ #১.০৩
লাভ আজ কল ২০০৯ জাত (ছেইফ আলি খানৰ বন্ধু) হিন্দী চলচ্চিত্ৰ
ৰিস্তা ডট কম ২০১০ ৰোহন মেহৰা হিন্দী ধাৰাবাহিক২৬টা খণ্ড
মুঝচে ফ্ৰেণ্ডচিপ কৰোগে ২০১১ সিদ্ধান্ত শেখৰ হিন্দী চলচ্চিত্ৰ

তথ্যসূত্ৰ

শ্ৰেণী:ভাৰতীয় অভিনেতা
শ্ৰেণী:যুক্তৰাজ্যৰ ব্যক্তি
শ্ৰেণী:ভাৰতীয় মূলৰ ব্যক্তি
শ্ৰেণী:জীৱিত ব্যক্তি
মৌতম

মৌতম হৈছে ২০১১ চনত প্ৰকাশিত এখন গ্ৰন্থ। লিখক মৃণাল তালুকদাৰে একেলগে বুৰঞ্জী আৰু ভ্ৰমণৰ বিৱৰণৰ যোগেদি গ্ৰন্থখনত উত্তৰ-পূৰ্বাঞ্চলৰ উগ্ৰপন্থীসকলৰ উদ্দেশ্য, সমস্যা, চৰকাৰৰ সৈতে শান্তি স্থাপন আদি বিষয় সমূহ সন্নিৱিষ্ট কৰিছে। সেয়ে লিখকে এই গ্ৰন্থখনক উপন্যাসৰ সলনি বুৰঞ্জী বুলিহে উল্লেখ কৰিছে। ২০১১ চনৰ অক্টোবৰ মাহত গ্ৰন্থখন প্ৰথম প্ৰকাশ পাইছিল। বাৰ্টিল লিণ্টাৰ আৰু নিৰ্মল নিবেদনৰ ৭০ আৰু ৮০ দশকৰ বিভিন্ন প্ৰতিবেদনৰ পৰা এই কিতাপখন লিখি উলিওৱা হৈছে।

আগকথা

সাংবাদিক মৃণাল তালুকদাৰে উত্তৰ-পূৰ্বাঞ্চলৰ কথা ইয়াৰ উগ্ৰপন্থীসকলৰ কথাৰে জানিব বিচাৰিছিল। তাকেই চেষ্টা কৰি তেওঁ প্ৰায় বিশ বছৰ কাল উত্তৰ-পূবৰ নানা প্ৰান্তত ঘূৰি ফুৰিছিল। ৰুক্মিণী কালিমাসী নামৰ এগৰাকী আমেৰিকাৰ যুৱতীয়ে এই কাৰ্যত সহায় কৰিছিল।

অধ্যায়

সমগ্ৰ কাহিনীৰাজীক সৰ্বমুঠ ২৭ টা ভাগত (শেষ কথা বাদ দি) বিভক্ত কৰিছে লেখকে। ভাগসমূহ হ’ল -

ক’ৰ পৰা আৰম্ভ কৰিম!
বুৰঞ্জীৰ দুৰ্ঘটনা
মই, ৰুক্মিণী আৰু বাৰ্টিল দম্পতী
ৰুক্মিণীৰ ফাঁকি
ৰুক্মিণীয়ে নাজানে কৃষ্ণ কোন?
বাৰ্টিল বাপেক হ’ল
গান্ধীজীয়ে দিব নোৱাৰা স্বাধীনতা
নেহৰুক উদং তপিনা
নগাৰ ট্ৰেজিক নায়ক চাখ্ৰে
ভাৰতৰ ভিয়েটনাম
কোনেও কাকো বিশ্বাস নকৰে
কোনফালে অকিং
মিজোৰ মৌতমৰ বেদনা
মৌতমৰ পৰা জেৰিকোলৈ
অপাৰেচন জেৰিকো
সৰ্ববৃহৎ গণতন্ত্ৰৰ লাজ
‘মোহৰা’ লালডেংগা
লালডেংগাৰ পাশা
লালডেংগাক মিজোৱে স্মৰণ নকৰে
ৱেল কাম টু মণিপুৰ
কুহেলিকাৰ অন্য নাম মণিপুৰ
চাৰ্জিট টাম্পাকলৈ কেতিয়া?
লক্ষ্য এটা পৰ্বতৰ টিং
যাত্ৰা : বাৰ্টিলৰ, আমাৰ
পামগৈনে অটিং
বৰদিন জন্মদিন
শেষ হ’ল যাত্ৰা
শেষ কথা

তথ্য সংগ্ৰহ

শ্ৰেণী:অসমীয়া গ্ৰন্থ
বাঁহ

বাঁহ গছ (Bambuseae) এবিধ ঘাঁহ জাতীয় বৰ ওখ গছ। বাঁহ গছ পৃথিৱীৰ ভিতৰত খুব কম সময়ত ক্ষীপ্ৰতাৰে বৃদ্ধি হোৱা গছসমূহৰ ভিতৰত অন্যতম। এই গছ দক্ষিণ এছিয়াৰ দেশসমূহত অৰ্থনৈতিক আৰু সাংস্কৃতিক প্ৰমূল্য উল্লেখনীয়। দক্ষিণ এছিয়া আৰু পূব এছিয়াত ইয়াক গৃহ নিৰ্মান, কাগজ, ঘৰুৱা সামগ্ৰী, খাদ্যৰ উত্‍স আদি বিভিন্ন প্ৰকাৰৰ কামত ব্যৱহাৰ কৰা হয়। অসমৰ হাবিত ২৬ বিধ বাঁহ প্ৰজাতি পোৱা যায় আৰু ইহঁত গ্ৰেমিনি বা পয়েছি গোত্ৰৰ অন্তৰ্গত। বাঁহ গছ ২৪ ঘণ্টাত ৪৭.৫ ইঞ্চিলৈকে বৃদ্ধি হয়।

প্ৰজাতি

অৰ্থনৈতিক গুৰুত্বসম্পন্ন বাঁহ প্ৰজাতিবোৰৰ ভিতৰত জাতি বাঁহ, ভলুকা বাঁহ, বিজুলী বাঁহ, কাক বাঁহ, দলৌ বাঁহ, বৰবাঁহ, বজালবাঁহ আদি।

বাঁহ গছৰ ব্যৱহাৰ

ব্যৱহাৰিক মূল্যৰ কথালৈ লক্ষ্য কৰি বাঁহ উদ্ভিদক সততে "সেউজীয়া সোণ" বুলি অভিহিত কৰা হয়। বাঁহৰ গাজটোৰ পৰা এছাৰি ডাললৈকে গছজোপাৰ আটাইবোৰ অংশই বহুলভাৱে ব্যৱহাৰ হয়। বাঁহৰ কাঠি-কামীৰে জেউৰা-জপনা, পাচি-খৰাহী, জাপি, টেবুল, চকী, মাছ ধৰা সামগ্ৰী যেনে - জাকৈ, খালৈ, প'ল-জুলুকি আদি তৈয়াৰ কৰা হয়। বাঁহ ঘৰ বনোৱা কামতো ব্যৱহাৰ কৰা হয়। তাঁতশালৰ প্ৰায়বিলাক সামগ্ৰীয়েই বাঁহৰ পৰা তৈয়াৰ কৰা হয়। বাঁহ গছৰ পৰা কাগজ তৈয়াৰ কৰা হয়।

খাদ্য হিচাপে

বাঁহৰ গাজৰপৰা খৰিচা তৈয়াৰ কৰা হয়। ভাৰতৰ উত্তৰ পূৰ্বাঞ্চলত পোৱা খাদ্যৰ উপযোগী বাঁহসমূহৰ প্ৰজাতিসমূহ এনেধৰণৰ :
ৰাজ্যৰ নাম স্থানীয় নাম
অৰুণাচল প্ৰদেশ এপ'
হাট্‌
ই আই
ৱইয়াং
বিজে
অসমভলুকা
জাতি
কাক
এচপাৰ
গাধৈ বা বৰ বাঁহ
মুলী
দলু

মণিপুৰ নাট্‌
চেনেই বি চান্দেল
মাৰিব্‌ব
পিচা/চেনেইবি
অনান্‌
মাৱবি
মেঘালয় বাৰৱা, ৱানক, চিট্‌শ্লাও, লাঙচেইজ, প্লাঙ
ডেংগা, চিয়েইজং
ৱাথৰী/গাজা
মিজোৰাম ফুলৰুৱা,
ৰাৱনাল,
মৌটক্‌, মেম্‌ও, চৰচিপ, লাউঙটলাই, চাইহা
নগালেণ্ড এনাঙ ৱাৰক, বুটগট কেৰে
ভেপুই, আউ, ৱানগেট্‌ ভিনেই, ৰেচউ কেৰে
আছি
আনিং, জেকিন, খুৰপি
চিকিম পাৰেং
চয়া/মিঠা/গুলিয়া/টেম'/টম্বা/জংগলি
ভালু
চাইনীজ/জাপানীজ
ত্ৰিপুৰা বাৰাক
বাৰি
মৃটিংগা
পিচা
মুলি
দলু

তথ্য সংগ্ৰহ

চিত্ৰ সম্ভাৰ

বাহ্যিক সংযোগ

Bamboo Structural Design ISO Standards
Resources on Bamboo
Bamboo Art(Video)

শ্ৰেণী:তৃণ
*
সাক্ষী শৰ্মা

সাক্ষী শৰ্মা (জন্ম: ২০০৪) এগৰাকী ভাৰতীয় কাবাডী খেলুৱৈ। তেওঁ হিমাচল প্ৰদেশৰ বাসিন্দা আৰু ভাৰতীয় মহিলা ৰাষ্ট্ৰীয় কাবাডী দলৰ হৈ খেলে। ঘৰুৱা প্ৰতিযোগিতাত তেওঁ হিমাচল প্ৰদেশক প্ৰতিনিধিত্ব কৰে। তেওঁ এগৰাকী ডিফেণ্ডাৰ হিচাপে খেলে।

প্ৰাৰম্ভিক জীৱন আৰু শিক্ষা

শৰ্মা হিমাচল প্ৰদেশৰ সিৰমৌৰ জিলাৰ মহাৰাল গাঁৱৰ বাসিন্দা, যদিও বৰ্তমান তেওঁ হামিৰপুৰত বাস কৰে। ইয়াৰ আগতে তেওঁ হিমাচল প্ৰদেশ বিশ্ববিদ্যালয়ক প্ৰতিনিধিত্ব কৰি ওড়িশাত অনুষ্ঠিত প্ৰথম খেল’ ইণ্ডিয়া ইউনিভাৰ্ছিটি গেমছত সোণৰ পদক জয় কৰিছিল। তৃতীয় সংস্কৰণত তেওঁ হিমাচল প্ৰদেশ বিশ্ববিদ্যালয়ৰ হৈ খেলি ৰূপৰ পদকো লাভ কৰিছিল।

২০২৫ চনৰ নৱেম্বৰ মাহত বাংলাদেশত অনুষ্ঠিত মহিলা কাবাডী বিশ্বকাপত সোণৰ পদক জয় কৰা ভাৰতীয় মহিলা ৰাষ্ট্ৰীয় কাবাডী দলৰ তেওঁ সদস্য আছিল।

তথ্যসূত্ৰ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
শ্ৰেণী:কাবাডী খেলুৱৈ
দিব্যা ঠাকুৰ

দিব্যা ঠাকুৰ (; জন্ম ১৯৭১) এগৰাকী ভাৰতীয় ডিজাইনাৰ আৰু অভ্যন্তৰীণ স্থপতি, বুটিক ডিজাইনৰ প্ৰতিষ্ঠান ডিজাইন টেম্পলৰ প্ৰতিষ্ঠাপক আৰু সৃষ্টিশীল সঞ্চালক। দ্য নিউয়ৰ্ক টাইমছে "সততে আধুনিক আৰু কেতিয়াবা কিচ্চি" বুলি বৰ্ণনা কৰা ডিজাইনৰ ক্ষেত্ৰত তেওঁৰ কামে ভাৰতৰ সংস্কৃতিৰ উপাদানসমূহ অন্তৰ্ভুক্ত কৰাত মনোনিৱেশ কৰে।

ঠাকুৰৰ কাম দ্য নেমছেক আৰু দ্য ৰিলুকটেণ্ট ফাণ্ডামেণ্টেলিষ্টকে ধৰি চলচ্চিত্ৰৰ পোষ্টাৰ; কিতাপৰ কভাৰ, যেনে নমন ৰামচন্দ্ৰৰ লাইটছ, কেমেৰা, মছলা; এছিয়ান পেইণ্টছ আৰু তাজ হোটেলকে ধৰি ব্ৰেণ্ডৰ ডিজাইনলৈকে বিস্তৃত। তেওঁৰ শিল্পকলাৰ প্ৰতিষ্ঠানসমূহ সমগ্ৰ ভাৰত আৰু আন্তঃৰাষ্ট্ৰীয় পৰ্যায়ত প্ৰদৰ্শনীসমূহত প্ৰদৰ্শিত হৈছে, যাৰ ভিতৰত আছে ষ্টকহোম মিলেছগাৰ্ডেন আৰু লণ্ডন ভিক্টোৰিয়া আৰু এলবাৰ্ট সংগ্ৰহালয়।

কেৰিয়াৰ

১৯৯৯ চনত ঠাকুৰে ডিজাইন টেম্পল স্থাপন কৰে, প্ৰথমে ঘৰুৱা সামগ্ৰী আৰু আচবাবৰ সৈতে জড়িত ডিজাইনৰ কাম আগবঢ়ায়।

সেই বছৰতে ভাৰ্ভ আলোচনীয়ে তেওঁক ‘বেষ্ট ড্ৰেছড’ হিচাপে নিৰ্বাচিত কৰে।

২০১০ চনৰ পৰা ২০১৭ চনলৈ ঠাকুৰৰ এটি‍ ডিজাইন গেলেৰী আছিল। ২০১৭ চনত ঠাকুৰে জয়ছালমেৰত মেৰিয়েট হোটেলৰ এটা প্ৰচাৰ অভিযানৰ ডিজাইন কৰিছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
হান্দুক (চলচ্চিত্ৰ)

হান্দুক (The Hidden Corner) অসমৰ জয়ছেং জয় দহোতীয়াৰ দ্বাৰা নিৰ্মিত এখন মৰাণ ভাষাৰ চলচ্চিত্ৰ। মায়ামৰা প্ৰডাকচনৰ বেনাৰত নিৰ্মিত এই চলচ্চিত্ৰখনৰ ৰচনা আৰু প্ৰযোজনাও দহোতীয়াৰ। চলচ্চিত্ৰখন উত্তৰ-পূব ভাৰতৰ বিচ্ছিন্নতাবাদী আন্দোলনৰ সত্য বাতৰি আৰু ঘটনাৱলীৰ ওপৰত আধাৰিত। ইয়াত বান্দৈ চেতিয়া, বিশাল অনুৰাগ, নিবেদিতা বৰুৱা আৰু জিতু মৰাণ আদি অপেচাদাৰী শিল্পীয়ে অভিনয় কৰিছে।

কাহিনীভাগ

হাৰমণি নামৰ এগৰাকী বৃদ্ধা মহিলাই তেওঁৰ ঘৰৰ দুৱাৰমুখত গুলীবিদ্ধ, ক্ষত-বিক্ষত এক শৰীৰ দেখা পায়। এই শৰীৰ বছৰচেৰেক আগেয়ে উগ্ৰপন্থী সংগঠনত যোগ দিবলৈ ঘৰ এৰি যোৱা তেওঁৰ পুত্ৰ মুক্তিৰ নেকি বুলি প্ৰশ্ন কৰিবলৈ ধৰে। হাৰমণিয়ে তেওঁৰ পুত্ৰৰ বাবে বাট চাই ৰোৱা শৈশৱৰ বান্ধৱী শেৱালিক লগ পায়। ইতিমধ্যে উক্ত সংগঠনটোৰ আন এজন সক্ৰিয় সদস্য বিপ্লৱ সংগঠন ত্যাগ কৰি গাঁ‌ৱলৈ ঘূৰি আহে।

অভিনয়ত

হীৰামণিৰ ভূমিকাত বান্দৈ চেতিয়া
শেৱালীৰ ভূমিকাত নিবেদিতা বৰুৱা
বিপ্লৱৰ ভূমিকাত বিশাল অনুৰাগ
ঐক্যৰ ভূমিকাত জিণ্টু মৰাণ

নিৰ্মাণ

জয়ছেং জয় দহোতীয়াই ২০১২ চনৰ পৰা চলচ্চিত্ৰখনৰ চিত্ৰনাট্য লিখিবলৈ আৰম্ভ কৰে। ২০১৩ চনত তেওঁ লেখক ভাস্কৰ জ্যোতি বৰুৱাক লগ পায় আৰু তেওঁলোক দুয়ো মিলি চিত্ৰনাট্যৰ অন্তিম খচৰা প্ৰস্তুত কৰি উলিয়ায়। তেওঁ হান্দুকৰ চিত্ৰনাট্য এনএফডিচি ফিল্ম বাজাৰৰ হাতত দিয়ে আৰু তেওঁলোকে ইয়াক উন্নীত তথা নিৰ্মাণ কৰিবৰ বাবে বাছনি কৰে। ছবিখন অপেচাদাৰী শিল্পীৰ দ্বাৰা অভিনীত হয়। চিত্ৰগ্ৰহণকাৰী চিদা বৰাই ১৯ দিনৰ ভিতৰত চলচ্চিত্ৰখনৰ চিত্ৰগ্ৰহণ সমাপ্ত কৰে। ২০১৬ চনৰ আৰম্ভণিতে হান্দুকৰ এক ট্ৰেইলাৰে মুক্তিলাভ কৰে।

বঁ‌টা-বাহন

২০১৬ চনত ৬৪তম ৰাষ্ট্ৰীয় চলচ্চিত্ৰ বঁটা মহোৎসৱত হান্দুককে সংবিধানৰ অষ্টম অনুসূচী বহিৰ্ভূত ভাষা শিতানত মৰাণ ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা লাভ কৰে। এই বঁটাত আছিল ৰজত কমল আৰু নগদ একলাখ টকা।

তথ্য সংগ্ৰহ

শ্ৰেণী:অসমৰ চলচ্চিত্ৰ
শ্ৰেণী:মৰাণ ভাষাৰ চলচ্চিত্ৰ
শ্ৰেণী:২০১৬ বৰ্ষৰ চলচ্চিত্ৰ
শ্ৰেণী:মৰাণ ভাষাৰ শ্ৰেষ্ঠ ছবিৰ ৰাষ্ট্ৰীয় চলচ্চিত্ৰ বঁটা বিজয়ী
৩১ নং ৰাষ্ট্ৰীয় ঘাইপথ (ভাৰত)

৩১ নং ৰাষ্ট্ৰীয় ঘাইপথ (এনএইচ ৩১) হৈছে ভাৰতৰ এক প্ৰাথমিক ৰাষ্ট্ৰীয় ঘাইপথ। ই উত্তৰ প্ৰদেশৰ উনাওৰ পৰা আৰম্ভ হয় আৰু বিহাৰৰ মাজেৰে পাৰ হৈ যায় আৰু পশ্চিম বংগৰ মালদা জিলাত ১০ ৰাষ্ট্ৰীয় ঘাইপথ (পশ্চিম বংগ)ৰ সৈতে ইয়াৰ ক্ৰছিংত সমাপ্ত হয়। এছএইচ ১০ (ৱেব)-এ ছামচিক এনএইচ ১২-ৰ সৈতে সংযোগ কৰে। ইয়াত কোৰাৰ পৰা পুৰণ্যলৈ এটা স্পোৰ পথ আছে।

পথ

পূৱ-পশ্চিম দিশত ভাৰতৰ তিনিখন ৰাজ্যত ৩১ নং ৰাষ্ট্ৰীয় ঘাইপথ পৰিবহন.

উত্তৰ প্ৰদেশ

উনাও, লালগাঞ্জ, ৰায়বেৰেলী, চেলুন, প্ৰতাপগড়, মাখলীশ্বাহৰ, যঁপুৰ, বাৰাণস, গাজিপুৰ, বেলিৱা - বিহাৰ সীমা।

বিহাৰ

চাপৰা, হাজিপুৰ, পাটনা, বখতিয়াৰপুৰ, মোকামা, বেগুশৰাই, খাগৰিয়ান, বিহপুৰ, কোৰা, কাটিহাৰ আৰু পুৰনিয়ালৈ স্পাৰা পথ।

পশ্চিম বংগ

হৰিশচন্দ্ৰপুৰ, খন্ত, চঞ্চল, সাম্সী

জংচনসমূহৰ তালিকা

উত্তৰ প্ৰদেশ

Terminal at Unnao
near Lalganj
near Raebareli
near Salon
near Pratapgarh
near Pratapgarh
near Pratapgarh
near Mungra Badshahpur
near Jaunpur
near Jaunpur
near Jaunpur
near Varanasi
near Ghazipur
near Phephna
near Ballia

বিহাৰ
near Chhapra
near Chhapra
near Chhapra
near Hajipur
near Hajipur
near Fatuha
near Bakhtiyarpur
near Barh
near Mokama
near Barauni
near Khagaria
near Maheshkhunt
near Bihpur
near Naugachia
Spur route started near Kora
near Katihar
near Maranga(Purnea)
Terminal at Purnea(Spur route)

পশ্চিম বংগ
Terminal near Malda

ইন্টাৰেক্টিভ মানচিত্ৰ

লগতে চাওক

ভাৰতৰ ৰাষ্ট্ৰীয় ঘাইপথৰ তালিকা
ৰাজ্য অনুসৰি ভাৰতৰ ৰাষ্ট্ৰীয় ঘাইপথসমূহৰ তালিকা

প্ৰসংগসমূহ

বাহ্যিক সংযোগসমূহ

NH 31 on OpenStreetMap

শ্ৰেণী:National highways in India
শ্ৰেণী:National Highways in Uttar Pradesh
শ্ৰেণী:National Highways in Bihar
শ্ৰেণী:National Highways in West Bengal
য়শ ৰাজ ফিল্মছ

য়শ ৰাজ ফিল্মছ হৈছে য়শ চোপ্ৰাৰ দ্বাৰা প্ৰতিষ্ঠিত ভাৰতৰ এটা মনোৰঞ্জক কোম্পানী। য়শ চোপ্ৰাৰ পুত্ৰ আদিত্য চোপ্ৰাইও এই বেনাৰৰ অধীনত বোলছবি প্ৰযোজনা কৰে।

প্ৰাৰম্ভিক বৰ্ষ

পোনপ্ৰথমে য়শ চোপ্ৰাই তেওঁৰ ভাতৃ বি আৰ চোপ্ৰাৰ প্ৰযোজনা সংস্থা, বি আৰ ফিল্মছৰ অধীনত ৫ খনকৈ সফল বোলছবি পৰিচালনা কৰিছিল আৰু পৰিচালক হিচাপে থকা তেওঁৰ দক্ষতা প্ৰতিপন্ন হৈছিল। কিন্তু তেওঁ নিজে প্ৰতিষ্ঠা কৰা বেনাৰৰ অধীনত নিৰ্মাণ কৰা ৫০ খনৰো অধিক বোলছবি হৈছে তেওঁৰ সবাতোকৈ শ্ৰেষ্ঠ ছবিসমূহৰ অন্যতম। তাৰে ভিতৰত তেওঁ ১৩খন নিজে পৰিচালনা কৰিছে। য়শ ৰাজ ফিল্মছৰ দ্বাৰা প্ৰযোজিত বোলছবিসমূহ গুণগত মানদণ্ডসম্পন্ন।

অন্যান্য

য়শ ৰাজ ফিল্মছে নিজাকৈ সংগীতৰ প্ৰযোজনা সংস্থা “য়শ ৰাজ মিউজিক” মুকলি কৰে যাৰ যোগেদি ডিভিডি, ভিডিঅ’ আৰু ভিচিডি নিৰ্মাণ কৰা হয়। ২০০৬ চনত তেওঁলোকে এটি ফিল্ম ষ্টুডিঅ’ মুকলি কৰে। ২০০৭ চনৰ পৰা য়শ ৰাজ ফিল্মছে ডিভিডি আৰু অডিঅ চিডিৰ উপৰি নিজা ৱেবছাইটৰ আৰু আইটিউনছৰ যোগেদি ডিজিটেল ৰূপত গানৰ ব্যৱসায় আৰম্ভ কৰে। ২০০৭ চনত এনিমেটেড বোলছবি নিৰ্মাণৰ বাবে ৱাল্ট ডিজনী কোম্পানীৰ লগত চুক্তি সম্পন্ন কৰে।

২০০৪ চনত হলীউড ৰিপ’ৰ্টাৰৰ সমীক্ষাত “সবাতোকৈ বৃহৎ বোলছবি প্ৰযোজনা সংস্থা”ৰ তালিকাত য়শ ৰাজ ফিল্মছে বিশ্বৰ ২৭নং স্থান অধিকাৰ কৰাৰ লগতে ২০০৬ চনত ভাৰতৰ ভিতৰত শীৰ্ষস্থান লাভ কৰিছিল। ফিল্মফেয়াৰ আলোচনীৰ ২০০৫ চনৰ ফেব্ৰুৱাৰী মাহৰ সংখ্যা অনুসাৰে য়শ চোপ্ৰা আৰু আদিত্য চোপ্ৰা ‘ভাৰতৰ শক্তি’ শীৰ্ষক তালিকাৰ শীৰ্ষস্থানত আছিল।

অধীনস্থ সংস্থা

YRF এণ্টাৰটেইনমেণ্ট
YRF মিউজিক
YRF হ’ম ভিডিঅ’
YRF টেলিভিছন
য়শ ৰাজ ফিল্মছ ইণ্টাৰনেছনেল
YRF ষ্ট’ৰ
Y-ফিল্মছ
য়’মিকছ
দিব্যানী

কাৰ্যালয়

ভাৰতবৰ্ষত থকা য়শ ৰাজ ফিল্মছৰ কাৰ্যালয়কেইটা হৈছে দিল্লী, জলন্ধৰ, জয়পুৰ, অমৰাৱতী, ইন্দ’ৰ, বাংগালোৰ, ছেকুন্দৰাবাদ, কলিকতা, চেন্নাই আৰু কচিন। আমেৰিকা যুক্তৰাষ্ট্ৰ , ইংলেণ্ড আৰু ইউনাইটেড আৰৱ এমিৰাটছতো ইয়াৰ কাৰ্যালয় আছে

য়শ ৰাজ ষ্টুডিঅ’

২০০৬ চনত য়শ ৰাজ ষ্টুডিঅ’ নিৰ্মাণ কৰা হয়। ষ্টুডিঅ’ৰ ব্যৱহাৰ কৰি শ্বুটিং কৰা পোন প্ৰথমখন ছবি হৈছে ‘ফানা’। ষ্টুডিঅ’ৰ নক্সা আদিত্য চোপ্ৰা আৰু তেওঁৰ পত্নী পায়েল খান্নাই প্ৰস্তুত কৰিছিল আৰু প্ৰাথমিকভাৱে য়শ চোপ্ৰাৰ স্বত্বাধীন আছিল। প্ৰায় ৮১০০০ বৰ্গ মিঃ আগুৰা এই ষ্টুডিঅটো বেলেগ চিত্ৰনিৰ্মাতাক ভাড়ালৈও দিয়া হয়।

তথ্য সংগ্ৰহ

শ্ৰেণী:ভাৰতৰ চলচ্চিত্ৰ
শ্ৰেণী:কোম্পানী
শ্ৰুতি হৰিহৰ সুব্ৰমণিয়ান

শ্ৰুতি হৰিহৰ সুব্ৰমণিয়ান (ইংৰাজী:Sruti Harihara Subramanian) এগৰাকী পৰিচালক, উদ্যমী, থিয়েটাৰ অভিনেত্ৰী আৰু ২০০২ চনৰ প্ৰাক্তন মিছ চেন্নাই। শিল্পী কৃষাণ খান্নাৰ ওপৰত নিৰ্মিত তেওঁৰ প্ৰথম পূৰ্ণদৈৰ্ঘ্যৰ তথ্যচিত্ৰ এ ফাৰ আফটাৰনুন-এ দুটাকৈ ৰাষ্ট্ৰীয় বঁটা লাভ কৰিবলৈ সক্ষম হৈছিল: ৬৩তম ৰাষ্ট্ৰীয় চলচ্চিত্ৰ বঁটাত শ্ৰেষ্ঠ কলা আৰু সংস্কৃতিমূলক ছবিৰ বাবে ৰজত কমল বঁটা আৰু নন-ফিচাৰ ফিল্মৰ শ্ৰেষ্ঠ সংগীতৰ বঁটা। ৫টা খণ্ডৰ আমাজন এক্সক্লুছিভ মিউজিকেল ডকু-চিৰিজ হাৰ্মনী উইথ এ আৰ ৰহমান আৰু ২০১৭ চনৰ তথ্যচিত্ৰ ব্ৰেভ এণ্ড বল্ড পৰিচালনাৰ বাবে তেওঁ বিশেষভাৱে পৰিচিত। ২০১৯ চনত তেওঁ ভাৰতীয় বাণিজ্য আৰু উদ্যোগ মহাসংঘৰ পৰা (FICCI) 'বছৰটোৰ উদীয়মান উদ্যমী' বঁটা লাভ কৰে।

প্ৰাৰম্ভিক জীৱন

তথ্যচিত্ৰ পৰিচালক হিচাপে কেৰিয়াৰ আৰম্ভ কৰাৰ পূৰ্বে তেওঁ ২০০২ চনত মিছ চেন্নাই আছিল আৰু ৰেৱতীৰ দৰে বিশিষ্ট চলচ্চিত্ৰ নিৰ্মাতাসকলৰ সৈতে সহকাৰী পৰিচালক হিচাপে কাম কৰিছিল। তেওঁ ২০০৯ চনত য়াভাৰুম নালাম আৰু ১৩বি চলচ্চিত্ৰত বিক্ৰম কে. কুমাৰক আৰু ২০১১ চনত পাঞ্জা চলচ্চিত্ৰত বিষ্ণুবৰ্ধনক সহায় কৰিছিল। শ্ৰুতীয় ২০০৩ চনত চাহানা, ২০০৪ চনত চিদাম্বৰ ৰহস্যমৰ দৰে তামিল টিভি ধাৰাবাহিকত অভিনয় কৰাৰ লগতে ১০০তকৈও অধিক ছপা বিজ্ঞাপনত ভূমুকি মাৰিছিল। ২০০২ চনৰ মিছ চেন্নাই প্ৰতিযোগিতাত দ্বিতীয় ৰানাৰ্ছ-আপ হোৱাৰ উপৰি তেওঁ মিছ টেলেণ্ট আৰু মিছ চাইবাৰ প্ৰিন্সেছ খিতাপো অৰ্জন কৰিছিল। তেওঁ এগৰাকী প্ৰশিক্ষিত কৰ্ণাটকী সংগীত শিল্পী আৰু ভাৰতনাট্যম নৃত্যশিল্পীও।

উদ্যমী জীৱন

শ্ৰুতি এগৰাকী উদ্যমী আৰু ‘গলি চোডা ষ্টোৰ’ৰ (Goli Soda Store) প্ৰতিষ্ঠাপক, যিখন ২০১৩ চনত চেন্নাইত ‘জিৰো ৱাষ্টেজ’ বা আৱৰ্জনা বিহীন স্থিৰতা বিপণী হিচাপে মুকলি কৰা হৈছিল।

২০১৯ চনত শ্ৰুতিক ভাৰতীয় বাণিজ্য আৰু উদ্যোগ মহাসংঘৰ (FICCI) লেডিজ অৰ্গেনাইজেশ্যনৰ (FLO) তৰফৰ পৰা ‘বছৰটোৰ উদীয়মান উদ্যমী’ বঁটা প্ৰদান কৰা হয়। তামিলনাডুৰ ৰাজ্যপাল বনৱাৰীলাল পুৰোহিতৰ পৰা শ্ৰুতিয়ে এই বঁটা গ্ৰহণ কৰিছিল। একে বছৰতে তেওঁ শ্ৰেষ্ঠ উদ্যমী বিভাগত ‘যুৱ সন্মান ইয়ং এচিভাৰ’ বঁটাও লাভ কৰে।

শ্ৰুতি ‘দ্য চিনেমা ৰিচৰ্চ চেন্টাৰ’ৰো (TCRC) প্ৰতিষ্ঠাপক ন্যাসৰক্ষী। এইটো ভাৰতীয় চলচ্চিত্ৰৰ এটা লাভবিহীন ৰাজহুৱা আৰ্কাইভ, যিটো ভাৰতীয় চলচ্চিত্ৰই নিৰ্মাণ কৰা শ্ৰাব্য-দৃশ্য সাংস্কৃতিক সমলসমূহৰ ওপৰত গৱেষণা কৰিবলৈ ডিজাইন কৰা হৈছে, বিশেষকৈ দক্ষিণ ভাৰতীয় আঞ্চলিক ভাষাত নিৰ্মিত ছবিসমূহৰ ওপৰত।

তথ্যসূত্ৰ

শ্ৰেণী:মিছ চেন্নাই
স্বয়ম্বৰ

স্বয়ম্বৰ প্ৰাচীন ভাৰতত কইনাই দৰা বাছনি কৰাৰ এক বিবাহৰ পদ্ধতি আৰু ৰীতি আছিল। বিবাহযোগ্য বয়সৰ যুৱতীৰ, পিতৃ-মাতৃ আৰু পৰিয়ালৰ সদস্যসকলৰ উপস্থিতিত নিজৰ স্বামী বাছনি কৰাৰ অধিকাৰ আছিল। ৰজাসকলে সাধাৰণতে স্থানীয় আৰু বাহিৰৰ দেশলৈ বাৰ্তা প্ৰেৰণ কৰি বাতৰিটো প্ৰচাৰ কৰিছিল। নিৰ্ধাৰিত স্থান, তাৰিখ, সময়ত দেশ বিদেশৰ পৰা উপযুক্ত বিবাহ প্ৰাৰ্থি (পুৰুষসকল) আহি উপস্থিত হৈছিল। বিবাহযোগ্য যুৱতীয়ে তাৰ মাজত তেওঁৰ পছন্দৰ মানুহজন বাছনি কৰি মালা পিন্ধিছিল আৰু লগে লগে এটা বিবাহ অনুষ্ঠান অনুষ্ঠিত হৈছিল। স্বয়ম্বৰ দীৰ্ঘ দিন ধৰি হিন্দু বিবাহত এক গুৰুত্বপূৰ্ণ ভূমিকা পালন কৰিছিল।

স্বয়ম্বৰৰ পৌৰাণিক উদাহৰণ

সীতা

হিন্দু মহাকাব্য ৰামায়ণত মিথিলা ৰাজ্যৰ ৰজা জনকে ঘোষণা কৰে যে শিৱৰ ধনু (হৰধনু) যিয়ে উঠাব আৰু ভাঙিব পাৰিব তেওঁকেই তেওঁৰ পুত্ৰী সীতাই বৰমাল্য পিন্ধাব। অযোধ্যাৰ ৰাজকুমাৰ ৰামে সফলতাৰে হৰধনু ভাঙে আৰু সীতাৰ সৈতে বিৱাহপাশত আৱদ্ধ হয়।

কুন্তী

হিন্দু মহাকাব্য মহাভাৰতৰ মতে ৰজা কুন্তীভুজে তেওঁৰ তুলি লোৱা কন্যা কুন্তীৰ বাবে এটা স্বয়ম্বৰৰ আয়োজন কৰে। আৰ্য অঞ্চলৰ বহুতো ৰজা আৰু ৰাজকুমাৰে তেওঁৰ স্বয়ম্বৰত উপস্থিত আছিল। তেওঁলোকৰ ভিতৰত আছিল হস্তিনাপুৰৰ ৰজা পাণ্ডু। কুন্তীয়ে পাণ্ডুক তেওঁৰ স্বামী হিচাপে বাছনি কৰিছিল।

দ্ৰৌপদী

মহাভাৰতত পাঞ্চলৰ ৰজা দ্ৰৌপদৰ কন্যা দ্ৰৌপদীৰ স্বয়ম্বৰত প্ৰত্যাশীসকলক ধনু আৰু তীৰেৰে মাছৰ চকুত বিন্ধিব কোৱা হৈছিল। মাছটো তেলেৰে ভৰ্তি পাত্ৰত ৰখা ঘূৰ্ণনকাৰী চকাৰ ওপৰত কেৱল এটা ছবি আছিল। বিবাহযোগ্য মাত্ৰ তিনিজন পুৰুষে এইটো কৰিব পাৰিছিল। তেওঁলোক আছিল অঙ্গৰ ৰজা কৰ্ণ, হস্তিনাপুৰৰ ৰাজকুমাৰ অৰ্জুন, যি পাণ্ডৱৰ ভিতৰত তৃতীয় আছিল, আৰু দ্বাপৰ যুগৰ ৰাজকুমাৰ কৃষ্ণ। কৃষ্ণই দ্ৰোপদীক বিয়া কৰিবলৈ ইচ্ছা কৰা নাছিল, কেৱল অৰ্জুনৰ সফলতাহে নিশ্চিত কৰিবলৈ অংশগ্ৰহণ কৰিছিল। যদিও কৰ্ণ যোগ্য আৰু সক্ষম আছিল, তথাপিও দ্ৰোপদীয়ে তেওঁক অস্বীকাৰ কৰি কৈছিল যে ৰথী হিচাপে তেওঁ নিচ, সেয়েহে তেওঁ ৰাজকুমাৰীক বিয়া কৰিবলৈ অযোগ্য, আৰু সেয়েহে দ্ৰৌপদীয়ে অৰ্জুনক বাছনি কৰি বিয়াত বহিছিল। যদিও দ্ৰৌপদীয়ে স্বয়ম্বৰত অৰ্জুনক বাছনি কৰিছিল,অৱশেষত পাঁচজন পাণ্ডৱক বিয়া কৰিব লাগিয়া হৈছিল।

দময়ন্তী

মহাভাৰতৰ আন এটা বিখ্যাত স্বয়ম্বৰ আছিল দময়ন্তীৰ স্বয়ম্বৰ। বহুতো ৰজা আৰু ৰাজকুমাৰৰ মাজত দময়ন্তীয়ে ৰজা নলক বাছনি কৰিছিল আৰু বিয়া কৰিছিল।

আধুনিক যুগৰ স্বয়ম্বৰ

ছত্তীছগঢ় ৰাজ্যৰ এখন পিছপৰা গাঁৱত প্ৰায় ১৫,০০০ লোকৰ সমাবেশত দৰিদ্ৰতাত প্ৰভাৱিত জনজাতীয় ছোৱালীয়ে আধুনিক যুগৰ প্ৰথম 'স্বয়ম্বৰ' অনুষ্ঠানত দৰা বাছনি কৰি বিবাহ কৰিছিল। গাওঁখনত একত্ৰিত হোৱা হাজাৰ হাজাৰ লোকৰ দীঘলীয়া অপেক্ষা প্ৰায় ৰাতি ১০ বজাত শেষ হৈছিল যেতিয়া এজন জনজাতীয় যুৱক ঘানাৰামে সফলতাৰে এটা প্ৰশ্নৰ (শৰীৰটো পাঁচটা উপাদান - পৃথিৱী, পানী, বায়ু, স্থান, জুই)উত্তৰ দিছিল। যুৱক ঘানাৰামে বিখ্যাত হিন্দু ধৰ্মীয় স্তোত্ৰৰ সঠিক অৰ্থ বাছনি কৰিছিল আৰু লগে লগে কইনাৰ পিতৃয়ে কৈছিল: "যুৱকজন মোৰ ছোৱালীৰ বাবে নিখুঁত প্ৰাৰ্থী কিয়নো তেওঁ সঠিকভাৱে প্ৰশ্নটোৰ উত্তৰ দিছে যিটো পাঁচটা উপ-প্ৰশ্নৰ মিশ্ৰণ।" হাতচাপৰি আৰু ধৰ্মীয় জপৰ মাজত, কইনাৰ পোছাক পিন্ধি চকীত বহি থকা ছোৱালীজনীয়ে থিয় হৈ ঘানাৰামৰ কাষলৈ গৈছিল আৰু তেওঁক মালা পিন্ধিছিল।

বিশাখাপট্টনমৰ অনুবন্ধ ফাউণ্ডেচনে নামৰ বেচৰকাৰী সংগঠনে ২০১৯ চনৰ ছেপ্টেম্বৰত ৫০ বছৰৰ ওপৰৰ ২০০তকৈও অধিক বিবাহযোগ্য প্ৰাৰ্থীৰ বাবে এক স্বয়ম্বৰ সভাৰ আয়োজন কৰিছিল। ২০০২ চনৰ পৰা এই বেচৰকাৰী সংগঠনটোৱে দেশৰ বিভিন্ন চহৰত এতিয়ালৈকে ৫৬খন স্বয়ম্বৰ সভাত ১৫৪টা বিবাহৰ আয়োজন কৰিছে।

তথ্যসূত্ৰ

শ্ৰেণী:বিবাহ
শ্ৰেণী:ভাৰতৰ সংস্কৃতি
গেষ্ট্ৰ’এণ্টেৰাইটিছ

গেষ্ট্ৰ'এণ্টেৰাইটিছ, (সংক্ৰামক ডায়েৰিয়া বুলিও কোৱা হয়) হ'ল পেট আৰু অন্ত্ৰকে ধৰি গেষ্ট্ৰাইটিছ নলীৰ প্ৰদাহ। লক্ষণসমূহৰ ভিতৰত ডায়েৰিয়া, বমি আৰু পেটৰ বিষ আদি হ'ব পাৰে। জ্বৰ, শক্তিৰ অভাৱ আৰু পানীলগা আদিও হ'ব পাৰে। এইটো সাধাৰণতে দুসপ্তাহতকৈ কম সময়ৰ বাবে হয়। প্ৰাপ্তবয়স্কৰ ক্ষেত্ৰত ন'ৰ'ভাইৰাছ আৰু কেম্পাইলবেক্টেৰৰ সাধাৰণ কাৰণ। শিশুৰ ক্ষেত্ৰত জিংক পৰিপূৰক গ্ৰহণ কৰাটো বাঞ্ছনীয়। কিন্তু জ্বৰ আৰু তেজ ওলোৱা ডায়েৰিয়া থকা সৰু ল'ৰা-ছোৱালীৰ বাবে এণ্টিবায়টিক ঔষধ ব্যৱহাৰ কৰাটো বাঞ্ছনীয়। শিশু আৰু উন্নয়নশীল দেশৰ লোকসকল আটাইতকৈ বেছি আক্ৰান্ত হয়। ২০১১ চনত প্ৰায় ১.৭ বিলিয়ন ৰোগী আক্ৰান্ত হৈছিল, যাৰ ফলত পাঁচ বছৰৰ তলৰ শিশুৰ প্ৰায় ৭ লাখ লোকৰ মৃত্যু হৈছিল। এই HUS ৰ ফলত প্লেটলেটৰ সংখ্যা কমে, বৃক্কৰ কাৰ্যক্ষমতা হ্ৰাস পায় আৰু ৰক্তকণিকাৰ সংখ্যা কমে (বিভাজনৰ বাবে)।

শ্ৰেণী:বিজ্ঞান
শ্ৰেণী:মানৱ বিজ্ঞান
শ্ৰেণী:চিকিৎসা বিজ্ঞান
শ্ৰেণী:ৰোগ
শ্ৰেণী:স্বাস্থ্য
চুছান তাহমাছেবী

চুছান তাহমাছেবী ইৰাণৰ এগৰাকী আগশাৰীৰ মহিলা অধিকাৰৰ সমৰ্থক আৰু বিশেষজ্ঞ। ُতেওঁৰ কাম মধ্যপ্ৰাচ্য আৰু উত্তৰ আফ্ৰিকা আৰু এছিয়াত মহিলাৰ অধিকাৰ আৰু শান্তিৰ প্ৰসাৰৰ ওপৰত কেন্দ্ৰিত।

প্ৰাৰম্ভিক জীৱন

তেহৰাণত জন্মগ্ৰহণ কৰা তাহমাছেবীৰ পিতৃ ইৰাণী আৰু মাতৃ আমেৰিকান। ইৰাণৰ বিপ্লৱৰ পূৰ্বে ১৯৭৮ চনত এই পৰিয়ালটোৱে আমেৰিকালৈ প্ৰব্ৰজন কৰে। ১৯৯৯ চনত তাহমাছেবীয়ে দহ বছৰতকৈ অধিক সময় থাকি ইৰাণলৈ উভতি যায় আৰু তাৰ পৰাই ইৰাণৰ নাগৰিক সমাজ আৰু ইৰাণৰ মহিলা আন্দোলনৰ সৈতে জড়িত হয়।

কৰ্মজীৱন

তাহমাছেবী ফেমেনাৰ সহ-প্ৰতিষ্ঠাপক আৰু কাৰ্যবাহী সঞ্চালক, যিটো সংস্থাই মধ্যপ্ৰাচ্য আৰু উত্তৰ আফ্ৰিকা আৰু এছিয়া অঞ্চলৰ মহিলা মানৱ অধিকাৰ ৰক্ষাকাৰী, তেওঁলোকৰ সংগঠন আৰু নাৰীবাদী আন্দোলনসমূহক সহায় কৰে। ইৰাণ আৰু মধ্যপ্ৰাচ্যৰ মহিলাৰ পৰিস্থিতিৰ ওপৰত তাহমাছেবী এগৰাকী আগশাৰীৰ বিশেষজ্ঞ। ইৰাণত লিংগ পক্ষপাতিত্বমূলক আইনসমূহৰ অন্ত পেলোৱাৰ বাবে কাম কৰা তৃণমূল পৰ্যায়ৰ প্ৰচেষ্টা ৱান মিলিয়ন স্বাক্ষৰ অভিযানৰ তেওঁ প্ৰতিষ্ঠাপক সদস্য। ইৰাণত থকাৰ সময়ত তাহমাছেবীয়ে ইৰাণৰ উদীয়মান নাগৰিক সমাজৰ উন্নয়নত সহায় কৰিবলৈও কাম কৰিছিল। ইয়াৰ বাবে তেওঁ ইৰাণ চি এছ অ' প্ৰশিক্ষণ আৰু গৱেষণা কেন্দ্ৰৰ সহ-প্ৰতিষ্ঠাপক আৰু ইয়াৰ ব'ৰ্ডৰ সদস্য হিচাপে কাম কৰে। আমেৰিকাত তেওঁ মেনা/এছিয়া অঞ্চলৰ ওপৰত বিস্তৃত মনোনিৱেশ কৰি মহিলাৰ অধিকাৰৰ প্ৰসাৰ আৰু নাগৰিক সমাজক শক্তিশালী কৰাৰ বাবে নিজৰ কাম অব্যাহত ৰাখিছিল। তেওঁ আন্তৰ্জাতিক নাগৰিক সমাজৰ একচন নেটৱৰ্ক (২০১১-২০১৭)ত MENA/এছিয়া অঞ্চলৰ সঞ্চালিকা হিচাপে কাম কৰিছিল, যিটো সংস্থাই শান্তি আৰু মহিলাৰ অধিকাৰৰ প্ৰসাৰৰ ওপৰত গুৰুত্ব আৰোপ কৰিছিল, যিটো তেওঁ সহ-প্ৰতিষ্ঠা কৰিছিল। ইৰাণলৈ যোৱাৰ আগতে তেওঁ আমেৰিকাত মহিলাৰ প্ৰজনন স্বাস্থ্য আৰু মাতৃ আৰু শিশুৰ স্বাস্থ্যৰ প্ৰসাৰৰ বাবে কাম কৰিছিল। ড'ৰিয়া ফেমিনিষ্ট ফাণ্ডৰ ব'ৰ্ডৰ সদস্য আৰু হিউমেন ৰাইটছ ৱাচ এম ই এন এ এডভাইজাৰী কমিটিৰ সদস্য।

তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
চনু শৰ্মা

চনু শৰ্মা এগৰাকী নেপালী ঔপন্যাসিক, গল্পকাৰ, প্ৰবন্ধকাৰ, গীতিকাৰ, কবি। তেওঁ সাহিত্য সৃষ্টিৰ বাবে বিখ্যাত, প্ৰায়ে উপেক্ষা কৰা পাৰিবাৰিক আৰু সমাজৰ বিষয়সমূহৰ ওপৰত আলোকপাত কৰে, লগতে মহিলা, ছোৱালী আৰু প্ৰান্তীয় লোকসকলে সন্মুখীন হোৱা প্ৰত্যাহ্বানসমূহকো মোকাবিলা কৰে।

উদ্ধৃতি

উপন্যাস

তি সাত দিনৰ পৰা

সাহস কেতিয়াও মানুহৰ জন্মগত নহয়; সময় আৰু পৰিস্থিতিয়ে ইয়াক মানুহৰ মাজত সুমুৱাই দিয়ে আৰু ভিতৰৰ পৰা উলিয়াই আনে।
সপোনৰ ক্ষেত্ৰখনলৈ যিমানেই সঘনাই নাযাওক কিয়, কঠিন সত্যৰ সন্মুখীন হোৱাটো অনিবাৰ্য। অৱশ্যে আমাৰ সত্য ইমানেই তিতা যে পৃথিৱীৰ সম্পূৰ্ণ চেনিয়েও ইয়াক মিঠা কৰিব নোৱাৰে।
শিক্ষাৰ প্ৰয়োজন, মই জানো। কিন্তু মূল্যবোধবিহীন শিক্ষা সুগন্ধিহীন ফুলৰ দৰে। ফুলদানি যিমানেই দামী বা ধুনীয়া নহওক কিয়, ফুলৰ অবিহনে ইয়াৰ কোনো অৰ্থ নাই। একেদৰে মূল্যবোধ অবিহনে শিক্ষাই মানুহক সাক্ষৰ কৰি তুলিব পাৰে কিন্তু শক্তিশালী আৰু সম্পূৰ্ণ কৰি তুলিব নোৱাৰে।

ফৰকৰ পৰা

চন্দ্ৰ থাকিলে নিশাটো স্বয়ংক্ৰিয়ভাৱে সুন্দৰ হৈ পৰে; অতিৰিক্ত পোহৰৰ প্ৰয়োজন নাথাকিবও পাৰে। ৰাতি আন্ধাৰ, আৰু আকাশত চন্দ্ৰৰ আবিৰ্ভাৱ নোহোৱা সেই মুহূৰ্তবোৰৰ বাবে পোহৰ ৰক্ষা কৰিব লাগিব।
সাধাৰণ বাটবোৰ সদায় পোনপটীয়া নহয়। বাটত আপুনি অসমান, কেতিয়াবা ঠেক, কেতিয়াবা সমতল বাধাৰ সন্মুখীন হ’ব পাৰে। সেইটোৱেই এটা পথৰ স্বভাৱ। গতিকে সহজ পথত উপনীত হোৱাৰ পিছত খোজকাঢ়ি যোৱা লাঠিডাল পেলাই দিব নালাগে।
মই সেই কথা উপলব্ধি কৰোঁ যে, নাৰীক সাধাৰণ ব্যক্তি যেন লাগিব পাৰে যদিও মাতৃসকল ঐশ্বৰিক মূৰ্তিতকৈ কম নহয়। তেওঁলোকে সাধাৰণক অতিক্ৰম কৰি জীৱনৰ প্ৰত্যাহ্বানবোৰক মষিমূৰ কৰাই নহয়, সন্তানৰ প্ৰতি অদম্য ভক্তিৰে প্ৰকৃতিৰ শক্তিৰ সৈতেও যুঁজি থাকে।

উৎস

শ্ৰেণী:সাহিত্যিক
শ্ৰেণী:নাৰী
উঁয়া

উঁয়া (Ọya) ইয়োৰুবা প্যান্থেয়নৰ অন্যতম প্ৰধান নাৰী দেৱতা। বতাহ, বিজুলী আৰু ধুমুহাৰ দেৱী(ওৰিছা) আৰু বাবালু আয়েই তেওঁক দিয়া শক্তি ইগুন (মৃতকৰ আত্মা) নিয়ন্ত্ৰণ কৰিবলৈ সক্ষম একমাত্ৰ দেৱী।

বিশ্বাস আৰু বৈশিষ্ট্য

নাইজেৰিয়াৰ বৰ্তমানৰ কোৱাৰা ৰাজ্যৰ ইৰা চহৰত উঁয়াই মানুহ হিচাপে পৃথিৱীত বাস কৰিছিল য'ত তেওঁ শ্বাংগোৰ অয়'ৰ আলাফিনৰ পত্নী আছিল। ইয়োৰুবা ভাষাত Ọya নামটো "ọ ya" ৰ পৰা উদ্ভৱ হোৱা বাক্যাংশৰ পৰা অহা বুলি বিশ্বাস কৰা হয় যাৰ অৰ্থ হৈছে "তাই ফালি পেলালে," যিয়ে শক্তিশালী বতাহৰ সৈতে তাইৰ সম্পৰ্কক বুজায়। তেওঁ ম'হৰ আকৃতি সলনি কৰাৰ ক্ষমতা থকা বুলি বিশ্বাস কৰা হৈছিল আৰু পৰম্পৰাগত ইয়োৰুবা কবিতাত তেওঁক প্ৰায়ে চিত্ৰিত কৰা হয়। সেইবাবে ম'হে উঁয়াৰ প্ৰধান প্ৰতীক হিচাপে কাম কৰে আৰু তেওঁৰ পুৰোহিতসকলে ইয়াক হত্যা কৰাটো নিষিদ্ধ। আজীৱন বন্ধ্যাত্বত ভুগি তৃতীয় স্বামী অকোৰ সৈতে জন্ম দিয়া নটা সন্তানৰ বাবেই তেওঁক "নটা সন্তানৰ মাতৃ" বুলি জনা যায়। তেওঁ নাইজাৰ নদীৰ পৃষ্ঠপোষক (ইয়োৰুবাসকলে অড'-জা বুলি জনা যায়)।

ইয়োৰুবা ধৰ্মত Ọya তিনিবাৰ বিবাহপাশত আবদ্ধ হৈছিল, প্ৰথমে যোদ্ধা ওৰিছা ওগুন(orisha Ogun), তাৰ পিছত শ্বেংগো (Shango) আৰু শেষত, আন এজন চিকাৰ আৰু কৃষি দেৱতা অকো(Oko)।

পৰম্পৰাগতভাৱে ওয়া সাম্ৰাজ্যৰ নিয়ন্ত্ৰণ আৰু প্ৰভাৱত থকা ইয়োৰুবালেণ্ডৰ অঞ্চলসমূহতহে পূজা কৰা হৈছিল। আটলাণ্টিকৰ দাস ব্যৱসায়ৰ বাবেই তেওঁৰ বহুতো ওয়া মূলৰ অনুগামীক অপহৰণ কৰি নতুন পৃথিৱীলৈ বিক্ৰী কৰা হয়, য’ত তেওঁৰ পূজা ব্যাপক হৈ পৰে।
ইয়োৰুবালেণ্ডৰ অন্যান্য অঞ্চলতো ওয়া পূজা বিয়পি পৰিছে।

তথ্যসূত্ৰ

শ্ৰেণী:দেৱ-দেৱী
বিশ্ব উচ্চ ৰক্তচাপ দিৱস

বিশ্ব উচ্চ ৰক্তচাপ দিৱস হৈছে উচ্চ ৰক্তচাপ প্ৰতিৰোধ, ধৰা পেলোৱা আৰু নিয়ন্ত্ৰণৰ বাবে সজাগতা আৰু প্ৰচাৰৰ উদ্দেশ্যে প্ৰতি ১৭ মে' তাৰিখে পালন কৰা এক দিৱস। উচ্চ ৰক্তচাপ হৃদযন্ত্ৰৰ ৰোগ হোৱাৰ প্ৰধান বিপদজনক কাৰক।

প্ৰেক্ষাপট

সমগ্ৰ বিশ্বতে এক বিলিয়নতকৈ অধিক লোক উচ্চ ৰক্তচাপ (উচ্চ ৰক্তচাপ) ৰোগত আক্ৰান্ত হৈ জীয়াই আছে। এই ৰোগ বিশ্বজুৰি হৃদযন্ত্ৰৰ ৰোগ আৰু অকাল মৃত্যুৰ এটা প্ৰধান কাৰণ। উচ্চ ৰক্তচাপৰ বোজা কম আৰু মধ্যম আয়ৰ দেশসমূহত অসমতাপূৰ্ণভাৱে থকা দেখা যায়, য’ত ৰোগীৰ সংখ্যা দুই তৃতীয়াংশ। ইয়াৰ উপৰিও উচ্চ ৰক্তচাপত আক্ৰান্ত হৈ থকা প্ৰায় আধা সংখ্যক লোকে নিজৰ অৱস্থাৰ বিষয়ে অজ্ঞাত। সেয়ে তেওঁলোকৰ পৰিহাৰ কৰিব পৰা চিকিৎসাজনিত জটিলতা আৰু মৃত্যুৰ আশংকা থাকে।

২০২৫ চনৰ ভিতৰত উচ্চ ৰক্তচাপৰ প্ৰাদুৰ্ভাৱ ২৫% হ্ৰাস কৰাৰ বিশ্বব্যাপী লক্ষ্যত উপনীত হ’বলৈ বিশ্ব স্বাস্থ্য সংস্থা আৰু আমেৰিকাৰ ৰোগ নিয়ন্ত্ৰণ আৰু প্ৰতিৰোধ কেন্দ্ৰই ২০১৬ চনত গ্ল’বেল হাৰ্টছ ইনিচিয়েটিভ আৰম্ভ কৰে (ধঁপাত নিয়ন্ত্ৰণ), সক্ৰিয় (শাৰীৰিক কাৰ্যকলাপ বৃদ্ধি কৰা), SHAKE (নিমখৰ ব্যৱহাৰ হ্ৰাস কৰা) আৰু REPLACE (ট্ৰেন্স ফেট নিৰ্মূল কৰা) – এই পদক্ষেপৰ লক্ষ্য হৈছে বিশ্বজুৰি হৃদযন্ত্ৰৰ স্বাস্থ্য উন্নত কৰা।

উচ্চ ৰক্তচাপ

উচ্চ ৰক্তচাপ (HTN, HT বা HBP) হৈছে দীৰ্ঘম্যাদী চিকিৎসাজনিত অৱস্থা য'ত ধমনীসমূহৰ ৰক্তচাপ স্থায়ীভাৱে বৃদ্ধি পায়। উচ্চ ৰক্তচাপৰ সাধাৰণতে লক্ষণ দেখা নাযায়। অৱশ্যে ই ষ্ট্ৰোক, ক'ৰ'নাৰী ধমনী ৰোগ, হৃদযন্ত্ৰৰ বিকলতা, অলিন্দৰ ফিব্ৰিলেচন, পেৰিফেৰেল ধমনী ৰোগ, দৃষ্টিশক্তি হেৰুৱা, দীৰ্ঘদিনীয়া বৃক্কৰ ৰোগ আৰু ডিমেনচিয়াৰ বাবে এটা প্ৰধান বিপদজনক কাৰক। বিশ্বজুৰি উচ্চ ৰক্তচাপ অকাল মৃত্যুৰ এটা প্ৰধান কাৰণ।

প্ৰাথমিক উচ্চ ৰক্তচাপ

জিন আৰু পাৰিবেশিক কাৰকৰ জটিল বিনিময়ৰ ফলত উচ্চ ৰক্তচাপ হয়। ৰক্তচাপত অলপ-অচৰপ প্ৰভাৱ পেলোৱা বহু জিনীয় কাৰকৰ লগতে বেছি প্ৰভাৱ পেলোৱা কিছুমান দুৰ্লভ জিনীয় কাৰকো চিনাক্ত কৰা হৈছে। GWAS অধ্যয়নে ৰক্তচাপৰ লগত সম্পৰ্ক থকা ৩৫টা জিনীয় স্থান বিচাৰি উলিয়াইছে।

গৌণ উচ্চ ৰক্তচাপ

গৌণ উচ্চ ৰক্তচাপৰ নিৰ্দিষ্ট কাৰণ থাকে। ইয়াৰ ভিতৰত প্ৰধান হৈছে বৃক্কৰ ৰোগ। আন্তঃশ্ৰাৱী ৰোগ যেনে কুশ্বিং ছীন্দ্ৰ'ম, হাইপাৰথাইৰইডিজম, হাইপ'থাইৰইডিজম, এক্ৰ'মেগেলী, ক'ন ছীন্‌ড্ৰ'ম, হাইপাৰপাৰাথাইৰ‌ইডিজম আৰু ফিঅ'ক্ৰম'চাইট'মাৰ ফলতো উচ্চ ৰক্তচাপ হয়। আন কাৰকৰ ভিতৰত মেদবহুলতা, স্লীপ এপ্‌নিয়া, গৰ্ভধাৰণ, অত্যধিক মদ্যপান, কিছুমান দৰব আদিলৈ আঙুলিয়াব পাৰি। খোৱা পানীত বেছি আৰ্ছেনিক থাকিলে ৰক্তচাপ বাঢ়ে বুলি প্ৰমাণ পোৱা গৈছে।

তথ্যসূত্ৰ

শ্ৰেণী:দিৱসসমূহ